Fodbold: Det er en af de vigtigste kampe i årevis for OB, når fynboerne tirsdag aften klokken 19 møder Esbjerg i den vestjyske hule, Blue Water Arena.

Esbjerg er på tredjepladsen, men kun ét point foran OB, og der er efter kampen kun fem runder tilbage.

Brøndby lagde med 2-1-sejren hos FC Midtjylland ekstra tryk på Esbjerg og OB, der begge drømmer om bronze og/eller en europæisk billet.

OB har fået værdifulde spillere tilbage fra karantæne og skader, og man kan forvente en hidsig fight.

Selv om det er lune temperaturer ved vestkysten, så hersker der en strid blæst, som dog dæmpes inde i arenaen, der er lukket i alle fire hjørner, så der kan forventes fine forhold i kampen, hvor de to hold for første gang i årevis kæmper om en placering i toppen.

Følg med her på live-opdateringen, når den indledes klokken 19.00.